CELEX: 31981D0981
Language: el
Date: 1981-10-12 00:00:00
Title: 81/981/EOK: Απόφαση τής Επιτροπής τής 12ης Οκτωβρίου 1981 περί τροποποιήσεως τού καθεστώτος εισαγωγής πού προβλέπεται από τήν απόφαση 81/248/EOK τής Επιτροπής καί εφαρμόζεται στήν Ιταλία έναντι τής ΕΣΣΔ όσον αφορά τίς πλάκες—διαφράγματα από ίνες ξύλου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31981D0981

81/981/EOK: Απόφαση τής Επιτροπής τής 12ης Οκτωβρίου 1981 περί τροποποιήσεως τού καθεστώτος εισαγωγής πού προβλέπεται από τήν απόφαση 81/248/EOK τής Επιτροπής καί εφαρμόζεται στήν Ιταλία έναντι τής ΕΣΣΔ όσον αφορά τίς πλάκες—διαφράγματα από ίνες ξύλου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 361 της 16/12/1981 σ. 0021 - 0021

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Οκτωβρίου 1981  περί τροποποιήσεως του καθεστώτος εισαγωγής που προβλέπεται από την απόφαση 81/248/ΕΟΚ της Επιτροπής και εφαρμόζεται στην Ιταλία έναντι της ΕΣΣΔ όσον αφορά τις πλάκες-διαφράγματα από ίνες ξύλου  (Το κείμενο στην ιταλική γλώσσα είναι το μόνο αυθεντικό)  (81/981/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3286/80 του Συμβουλίου της 4ης Δεκεμβρίου 1980 περί των καθεστώτων εισαγωγής έναντι χωρών κρατικού εμπορίου (1), και ιδίως το άρθρο 9 παράγραφος 3,  Εκτιμώντας:  ότι η απόφαση 81/248/ΕΟΚ της Επιτροπής (2) καθόρισε την κατάσταση των προϊόντων καταγωγής χωρών κρατικού εμπορίου των οποίων η θέση σε ελεύθερη κυκλοφορία στα Κράτη μέλη υπόκειται σε ποσοτικούς περιορισμούς, σύμφωνα με τον κανονισμό (ΕΟΚ) αριθ. 3286/80·  ότι σύμφωνα με το άρθρο 7 παράγραφος 1 του κανονισμού (ΕΟΚ) αριθ. 3286/80, η ιταλική κυβέρνηση πληροφόρησε τα άλλα Κράτη μέλη και την Επιτροπή ότι κρίνει ότι πρέπει να επέλθει τροποποίηση, σύμφωνα με τον εν λόγω κανονισμό στο καθεστώς εισαγωγής το οποίο εφαρμόζεται στην Ιταλία έναντι της ΕΣΣΔ όσον αφορά τις πλάκες-διαφράγματα από ίνες ξύλου (ΚΔ 44.11)·  ότι το υπό εξέταση μέτρο δικαιολογείται από τη σημαντική άνοδο των εισαγωγών που πραγματοποιήθηκαν το 1980 σε σχέση με το 1979-τάση η οποία διατηρείται και κατά το 1981- από τις αφύσικα χαμηλές τιμές των προμηθευτριών χωρών καθώς και από τη δύσκολη οικονομική κατάσταση που αντιμετωπίζει ο σχετικός τομέας στην Ιταλία,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Η θέση σε ελεύθερη κυκλοφορία στην Ιταλία « πλακών-διαφραγμάτων εξ ινών ξύλου ή ετέρων φυτικών υλών, έστω και συσσωματωμένων δια φυσικών ή τεχνητών ρητινών ή ετέρων συνθετικών οργανικών ουσιών» (ΚΔ 44.11), καταγωγής ΕΣΣΔ, υπόκειται σε ποσοτικούς περιορισμούς.  2. Προστίθεται ένας σταυρός (+), όσον αφορά την Ιταλία, δίπλα στις διακρίσεις ΝΙΜΕΧΕ 44.11.10-20-30 και 90, στο παράρτημα της απόφασης 81/248//ΕΟΚ της Επιτροπής. Ο σταυρός αυτός αντιστοιχεί στην εξής σημείωση αριθ. 7, στο κάτω μέρος της σελίδας: «(7) ΕΣΣΔ».  Άρθρο 2  Η παρούσα απόφαση απευθύνεται στην Ιταλική Δημοκρατία.  Έγινε στις Βρυξέλλες, στις 12 Οκτωβρίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 353 της 29. 12. 1980, σ. 1.  (2) ΕΕ αριθ. L 115 της 27. 4. 1981, σ. 1.